CELEX: E2015P0019
Language: hr
Date: 2015-07-29 00:00:00
Title: Postupak koji je 29. srpnja 2015. Nadzorno tijelo EFTA-e pokrenulo protiv Kneževine Lihtenštajna (Predmet E-19/15)

10.12.2015   
            
            
               HR
            
            
               Službeni list Europske unije
            
            
               C 410/3
            
         Postupak koji je 29. srpnja 2015. Nadzorno tijelo EFTA-e pokrenulo protiv Kneževine Lihtenštajna
   (Predmet E-19/15)
   (2015/C 410/03)
   Nadzorno tijelo EFTA-e, koje zastupaju Markus Schneider, Clémence Perrin i Marlene Lie Hakkebo, zastupnici Nadzornog tijela EFTA-e, 35 Rue Belliard, 1040 Bruxelles, Belgija, pokrenulo je 29. srpnja 2015. pred Sudom EFTA-e postupak protiv Kneževine Lihtenštajna.
   Nadzorno tijelo EFTA-e od Suda EFTA-e zahtijeva da:
   
               1.
            
            
               ustvrdi da je Kneževina Lihtenštajn prekršila svoje obveze koje proizlaze iz članaka 9., 10., 13. i 16. Akta iz točke 1. Priloga X. Sporazumu o EGP-u (Direktiva 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu), kako je prilagođen Sporazumu o EGP-u njegovim Protokolom 1. i, s obzirom na to da su poslovni nastani i pružanje prekograničnih usluga izvan područja primjene tog Akta, svoje obveze iz članaka 31. i 36. Sporazuma o EGP-u zbog toga što:
               
                           (a)
                        
                        
                           održava na snazi članak 7. lihtenštajnskog Zakona o trgovini kojim je uspostavljen sustav prethodnog ovlaštenja za poduzetnike koji namjeravaju uspostaviti poslovni nastan u Lihtenštajnu; te
                        
                     
                           (b)
                        
                        
                           održava na snazi članak 8. stavak 1. lihtenštajnskog Zakona o trgovini kojim se uspostavljaju uvjeti koji nisu jasni i nedvoznačni za dodjelu prethodnog ovlaštenja za poduzetnike koji namjeravaju uspostaviti poslovni nastan u Lihtenštajnu (tj. da je obavezno imati potrebno osoblje i adekvatno vladati njemačkim jezikom); te
                        
                     
                           (c)
                        
                        
                           nije osigurala uvjete da ne dolazi do udvostručenja zahtjeva koji su, s obzirom na njihovu svrhu, istovrijedni ili bitno usporedivi sa zahtjevima kojima je pružatelj u postupku prethodnog ovlaštenja za poduzetnike koji žele uspostaviti poslovni nastan u Lihtenštajnu već bio podvrgnut u drugoj ili istoj državi članici EGP-a te da su jasno utvrđeni postupak i formalnosti u pogledu sustava ovlaštenja iz Zakona o trgovini; te
                        
                     
                           (d)
                        
                        
                           održava na snazi članak 21. lihtenštajnskog Zakona o trgovini kojim je uspostavljen sustav prethodnog ovlaštenja za poduzetnike koji žele pružati prekogranične usluge u Lihtenštajnu; te
                        
                     
         
               2.
            
            
               Kneževini Lihtenštajnu naloži plaćanje troškova postupka.
            
         
      Pravna pozadina i činjenična osnova te navedeni razlozi:
   
   
               —
            
            
               Tužba se odnosi na zahtjeve iz Zakona o trgovini od 22. lipnja 2006. („Zakon o trgovini”), posebno na članke 7. i 21. u skladu s kojima poduzetnici koji žele uspostaviti poslovni nastan ili pružati prekogranične usluge u Lihtenštajnu moraju dobiti ovlaštenje od nacionalnih nadležnih tijela prije uspostave poslovnog nastana ili pružanja prekograničnih usluga.
            
         
               —
            
            
               Nadzorno tijelo EFTA-e smatra, među ostalim, da takvi zahtjevi odgovaraju sustavima ovlaštenja koji se ne mogu opravdati na temelju članka 9. Direktive 2006/123/EZ Europskog parlamenta i Vijeća od 12. prosinca 2006. o uslugama na unutarnjem tržištu („Direktiva o uslugama”) u slučaju uspostavljanja poslovnog nastana i članka 16. Direktive o uslugama u slučaju pružanja prekograničnih usluga.
            
         
               —
            
            
               Nadzorno tijelo EFTA-e smatra i da članak 21. lihtenštajnskog Zakona o trgovini, kojim se od poduzetnika koji žele pružati prekogranične usluge u Lihtenštajnu zahtijeva da prethodno o tome, u pisanom obliku, obavijeste lihtenštajnska nadležna tijela i da jednom godišnje obnove takvu obavijest, odgovara sustavu ovlaštenja kojim se krši članak 16. Direktive o uslugama.
            
         
               —
            
            
               U skladu s podnescima Nadzornog tijela EFTA-e Lihtenštajn tvrdi da su njegovi sustavi prethodnog ovlaštenja, u načelu, u skladu s Direktivom o uslugama jer oni mogu biti opravdani na temelju članaka 9. i 16. ili, alternativno, članka 33. Sporazuma o EGP-u (ili na temelju glavnih razloga u vezi s javnim interesom navedenih u tom članku).